stanford-oval/wikipedia huggingface dataset:
Jari Viitasalo

Jari Viitasalo (s. 14. lokakuuta 1962) on suomalainen pesäpalloilija. Hän edusti urallaan Pesäpallon SM-sarjassa ja Superpesiksessä Kankaanpään Mailaa, Vaasan Mailaa ja Oulun Lippoa. Viitasalo saavutti yhden SM-kullan kaudella 1994, yhden SM-hopean kaudella 1995 sekä kaksi SM-pronssia kaudella 1993 ja kaudella 2000. Kaikki SM-mitalinsa hän saavutti Oulun Lipossa pelatessaan. Viitasalo pelasi neljä Itä-Länsi-ottelua vuosina 1986, 1987, 1998 ja 1990 sekä kolme Liitto-Lehdistö-ottelua vuosina 1987, 1988 ja 1989. Hän pelasi Pesäpallon SM-sarjassa ja Superpesiksessä 428 runkosarjan ottelua. Näissä hän löi seitsemän kunnaria ja 157 tavallista juoksua, toi 283 juoksua ja keräsi 2 178 kärkilyöntipistettä. Viitasalo pelasi urallaan 73 ylemmän loppusarjan ottelua. Näissä hän löi yhden kunnarin ja 18 tavallista juoksua, toi 30 juoksua ja keräsi 349 kärkilyöntipistettä. Hän pelasi 12 alemman loppusarjan ottelua. Näissä hän löi kuusi tavallista juoksua, toi kuusi juoksua ja toi 45 kärkilyöntipistettä.
Jari Vekkilä

Jari Vekkilä (s. 4. marraskuuta 1975) on suomalainen koripalloilija. Hän edusti kaudella 2007–08 Korisliigassa pelaavaa KTP-Basket:ia ja toimi joukkueensa kapteenina. Hän on pelipaikaltaan takamies ja pituutta hänellä on 192 cm. Vekkilän kasvattajaseura on Karkkilan Urheilijat.
Pääsarjatasolla Vekkilä debytoi syksyllä 1994. KTP:n lisäksi hän on pelannut Forssan Alussa ja Namika Lahdessa. Ammattilaisena Vekkilä pelasi Saksan Bundesliigassa ja Bambergin joukkueessa kaudet 1997-99. Hänellä on tilillään myös 24 miesten maaottelua. Vekkilä lukeutuu korisliigan konkareihin, sillä hän pelaa jo peräti 12. kauttaan pääsarjatasolla.
Jiella

Jiella oli Utsjoelta kotoisin oleva yhtye, joka soitti pohjoissaameksi popmusiikkia. Jiella tarkoittaa tuulenvirettä.
Ensimmäinen bändin kappale sävellettiin vuonna 1996 ja se oli ensimmäisen levyn nimikkokappale Gosnu. Sen jäsenet soittivat ensimmäisen kerran yleisellä paikalla vuonna 1999. Bändi oli tuolloin tunnettu nimellä Niilo ja nieiddat (suom. Niilo ja hänen tyttäret).
Niilo Rasmus teki sanoitukset ja lauluissa laulavat hänen tyttärensä Eeva-Liisa ja Jenna. Kolmas tytär Mia ei kuulunut bändin jäseniin, vaikka hän on ollut mukana Gosnu-levyssä. Neljäs tytär Titta ei ehtinyt osallistua bändiin.
Jiella esiintyi ainakin folklorefestivaali Jutajaisissa Rovaniemellä 2004.
Diskografia > Gosnu

Gosnu on Jiellan ensimmäinen levy, joka julkaistiin joulukuussa 2002.
Diskografia > Eallinbálgát

Eallinbálgát on Jiellan toinen levy, joka ilmestyi 8. heinäkuuta 2006.
Jäsenet

Niilo Rasmus
Eeva-Liisa Rasmus
Jenna Rasmus
Aiheesta muualla

Perhe yhdistää Jiellaa (Kaleva.fi)
Joey Kramer

| Joseph Michael Kramer |
| --- | --- |
 Joey Kramer vuonna 2010
Henkilötiedot
Syntynyt: 21. kesäkuuta 1950 (ikä 74)
Muusikko
Aktiivisena:  1970 –
Tyylilajit:  hard rock, blues-rock, rock
Soittimet:  rummut
Yhtyeet:  Aerosmith
Levy-yhtiöt:  Columbia Records Geffen Records
  [ Muokkaa Wikidatassa ] [ ohje ]  
Joseph Michael "Joey" Kramer (21. kesäkuuta 1950 New York, Yhdysvallat) on yhdysvaltalaisen rock-yhtye Aerosmithin rumpali.
Diskografia > Aerosmith

Aerosmith (1973)
Get Your Wings (1974)
Toys in the Attic (1975)
Rocks (1976)
Draw the Line (1977)
Night in the Ruts (1979)
Rock in a Hard Place (1982)
Done with Mirrors (1985)
Permanent Vacation (1987)
Pump (1989)
Get a Grip (1993)
Nine Lives (1997)
Just Push Play (2001)
Honkin' on Bobo (2004)
Tuleva studiolevy (2009)
Aiheesta muualla

JoeyKramer.com
Baikal Airlinesin lento 130

| Baikal Airlinesin lento 130 |
| --- | --- |
 Onnettomuuskoneen kaltainen Baikal Airlinesin Tu-154M.
Yhteenveto
Päivämäärä:  3. tammikuuta 1994
Onnettomuustyyppi:  tulipalo, hallinnan menetys
Tapahtumapaikka:  Mamony, Irkutskin alue, Venäjä
Lähtöpaikka:  Irkutskin lentoasema, Irkutsk, Venäjä
Määränpää:  Domodedovon kansainvälinen lentoasema, Moskova, Iran
Kuolleita:  125 (1 maassa)
Eloonjääneitä:  0
Lentokone
Konetyyppi:  Tupolev Tu-154M
Lentoyhtiö:  Baikal Airlines
Rekisteritunnus:  RA-85656
Matkustajia:  115
Miehistöä:  9
Baikal Airlinesin lento 130 oli Baikal Airlinesin Venäjän sisäinen reittilento Irkutskista Moskovaan. Lennolla 3. tammikuuta 1994 käytetyn Tupolev Tu-154M:n vioittunut starttimoottori sytytti nousun aikana tulipalon, joka vaurioitti koneen hydraulijärjestelmiä. Miehistö menetti lopulta koneen hallinnan, ja se syöksyi maatilalle Mamonyn kylässä Irkutskin alueella.
Lennolla oli 115 matkustajaa ja yhdeksän miehistön jäsentä, jotka kaikki kuolivat maahansyöksyssä. Lisäksi onnettomuudessa kuoli yksi maatilan työntekijä, eli yhteensä 125 ihmistä. Se on Venäjän neljänneksi pahin lento-onnettomuus.
Lentokone

Onnettomuuskone oli Tupolevin vuonna 1989 valmistama Tu-154M (rekisteritunnus RA-85656, valmistenumero 89A801). Se toimitettiin Aeroflotin Itä-Siperian osastolle 23. toukokuuta 1989, ja se siirtyi Neuvostoliiton hajottua Baikal Airlinesille vuonna 1992.
Tapahtumat

Moottorien käynnistäminen ennen onnettomuuslentoa kesti lähes 17 minuuttia, ja epäonnistuneita käynnistysyrityksiä tehtiin viisi. Keskimmäistä moottoria käynnistettäessä sen turbokompressori lähti pyörimään kahdesti, vaikka miehistö ei ollut kytkenyt sitä päälle. Moottorien käynnistämisen jälkeen ohjaamossa syttyi starttimoottorin vikatilasta kertova varoitusvalo, joka ei sammunut, vaikka miehistö käytti starttimoottorin sammutuskytkintä. Tu-154:n toimintaohjeisiin ei ollut kirjattu toimenpiteitä tällaisen tilanteen varalle, ja miehistö päättelikin varoituksen olevan virheellinen, koska he uskoivat, että starttimoottori voi käydä vain moottoreita käynnistettäessä. Todellisuudessa starttimoottorin paineilmaventtiilin oli rikkonut moottoriin joutunut vierasesine, ja moottorista tuleva kuuma ilma pyöritti starttimoottorin turbiinia yli 40 000 kierrosta minuutissa.
Moottorien toiminta käynnistyksen jälkeen vaikutti normaalilta, ja lento 130 lähti Irkutskista kello 11.59 paikallista aikaa. Koneen noustua 4 000 metriin starttimoottorin turbiini hajosi räjähdysmäisesti 3 minuuttia 45 sekuntia lentoonlähdön jälkeen. Se vaurioitti keskimmäisen moottorin ilma-, polttoaine- ja öljyletkuja sekä hydraulijärjestelmiä. Polttoaineen virtaus moottoriin loppui, jolloin moottori sammui. Lisäksi moottorissa syttyi tulipalo, jota vuotava polttoaine ja öljy ruokkivat. Miehistö käytti moottorin palonsammutusjärjestelmää, mutta kun palo ei sammunut, he päättivät tehdä pakkolaskun Irkutskiin.
Koneen lähestyessä Irkutskia kaikki kolme vaurioitunutta hydraulijärjestelmää tyhjenivät, jolloin koneen hallintalaitteet lakkasivat toimimasta. Miehistö ilmoitti kello 12.07.40 menettäneensä koneen hallinnan, ja se syöksyi 12.08.38 maahan maatilalla Mamonyn kylässä Irkutskin alueella. Koneella oli tällöin nopeutta 510 kilometriä tunnissa. Kaikki 115 matkustajaa ja yhdeksän miehistön jäsentä kuolivat maahansyöksyssä, minkä lisäksi myös yksi maatilan työntekijä ja kymmeniä lehmiä sai surmansa.
Australiankuparisorsa

| Australiankuparisorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Kuparisorsat Oxyura
Laji::  australis
Kaksiosainen nimi
 Oxyura australis  (Gould, 1836) 
Katso myös
   Australiankuparisorsa Wikispeciesissä   Australiankuparisorsa Commonsissa 
Infobox OKNimi-testi OKIUCN-testi OK: 
Australiankuparisorsa (Oxyura australis) on sorsalintu.
Levinneisyys

Australiankuparisorsaa tavataan kotoperäisenä Australiassa. Sen kannaksi arvioidaan 15 000 sukukypsää yksilöä ja sen kannankehitys on vakaa. Se on luokiteltu elinvoimaiseksi
Elintavat

Australiankuparisorsaa elää kosteikoilla. Se käyttää ravinnokseen vesihyönteisten toukkia, siemeniä ja kasvinosia. Syksyisin ja talvisin australiankuparisorsa esiintyy suurissa parvissa.
Bhutanin yhdistynyt puolue

| Bhutanin yhdistynyt puolue> Druk Nyamrup Tshogpa |
| --- | --- |
Poliittinen kirjo:  keskusta-vasemmisto
Bhutanin kansalliskokous:  0 / 47
Infobox OKNimi-testi OK: 
Bhutanin yhdistynyt puolue (dzongkhaksi འབྲུག་མཉམ་རུབ་ཚོགས་པ‎, 'brug mnyam-rub tshogs-pa / Druk Nyamrup Tshogpa, lyhenne DNT) on bhutanilainen keskusta-vasemmistolainen poliittinen puolue. Puolueen tärkeimpiin tavoitteisiin kuuluu hyvä talouskasvu sekä Bhutanin nostaminen kehittyneeksi maaksi vuoteen 2034 mennessä. Puolue ei vuosien 2023–2024 vaaleissa päässyt parlamenttiin, sillä Bhutanin vaalijärjestelmässä vain kaksi suurinta puoluetta ovat edustettuna parlamentissa. Edellisissä vaaleissa puolueella oli kansalliskokouksen 47 paikasta hallinnassaan 30. Puolue käytti aiemmin nimeä Sosiaalidemokraattinen puolue.
Banská Bystrica (piiri)

Banská Bystrican piiri (slovakiksi okres Banská Bystrica) on Slovakian piiri Banská Bystrican alueella. Sen väkiluku oli vuoden 2011 väestönlaskennassa 111 180.
Banská Bystrican piirin väestöstä vuoden 2011 väestönlaskennassa 14 202 (noin 12,8 %) oli 0–14-vuotiaita, 70 151 (n. 63,1 %) työikäisiä ja 26 827 (n. 24,1 %) eläkeikäisiä.
Kunnat

Banská Bystrican piirin 42 kuntaa. Ne kunnat, jotka ovat myös kaupunkeja ovat luettelossa lihavoituja.
| 0 | 1 | 2 |
| --- | --- | --- |
|  Badín  Baláže  Banská Bystrica  Brusno  Čerín  Dolná Mičiná  Dolný Harmanec  Donovaly  Dúbravica  Harmanec  Hiadeľ  Horná Mičiná  Horné Pršany  Hrochoť  |  Hronsek  Kordíky  Králiky  Kynceľová  Lučatín  Ľubietová  Malachov  Medzibrod  Moštenica  Motyčky  Môlča  Nemce  Oravce  Podkonice  |  Pohronský Bukovec  Poniky  Povrazník  Priechod  Riečka  Sebedín-Bečov  Selce  Slovenská Ľupča  Staré Hory  Strelníky  Špania Dolina  Tajov  Turecká  Vlkanová  |
Aiheesta muualla

Kuvia tai muita tiedostoja aiheesta Banská Bystrica (piiri) Wikimedia Commonsissa
Joey Cheek

Joey Cheek 2006 sprintterien MM-kisoissa
William Joseph "Joey" Cheek (s. 22. kesäkuuta 1979 Greensboro, Pohjois-Carolina, Yhdysvallat) on yhdysvaltalainen pikaluistelija, joka on erikoistunut sprintti- ja keskipitkille matkoille.
Kansainvälisen läpimurtonsa Cheek teki 2002 Salt Lake Cityn olympialaisissa saavutettuaan 1 000 metrillä pronssia ja sijoituttuaan 1 500 metrillä neljänneksi vain kahdeksan sekunnin sadasosan päähän pronssista. Vuonna 2003 Cheek voitti pronssia yksittäismatkojen MM-kisojen 1 000 ja 1 500 metrillä. 2005 Cheek sijoittui sprintterien MM-kisoissa pronssille Erben Wennemarsin ja Jeremy Wotherspoonin takana, ja vuotta myöhemmin samoissa kisoissa Heerenveenissä hän kirkasti mitalinsa värin kullaksi.
2006 Torinon olympialaisissa hän voitti 500 metrillä kultamitalin melko ylivoimaisesti ja sai 1 000 metrillä hopeaa.
Henkilökohtaiset ennätykset

500 m: 34,66 (2001)
1 000 m: 1.07,29 (2005)
1 500 m: 1.44,98 (2003)
3 000 m: 3.54,76 (1999)
5 000 m: 6.42,57 (1999)
10 000 m: 14.13,81 (2000)
Baza

Baza (ven. база) on venäläinen jääkiekkoleirikeskus. Ne ovat olleet jo Neuvostoliiton ajalla olennainen osa paikallista jääkiekkokulttuuria. Bazan omistaa yleensä jääkiekkoseura, joka lähettää pelaajat leirille valmistautumaan tärkeisiin kotiotteluihin.
Neuvostoliiton aikoihin baza-leirit olivat pidempiä, ja muun muassa Neuvostoliiton jääkiekkomaajoukkue eli bazassa suurimman osan vuodesta. Myös bazojen olosuhteet ovat parantuneet ja inhimillistyneet huomattavasti aikaisista armeijan kasarmiolosuhteista. Joukkueilla on suuria eroja joukkueiden bazojen laaduissa ja kestoissa, mutta monet etenkin vauraiden seurojen bazat vastaavat länsimaisiin vaatimuksiin. Esimerkiksi HK Atlantin baza sijaitsee purjehduskerhon hotellissa Moskvajoen rannalla. Monet joukkueet, kuten Barys Astana ovat peräti luopuneet bazoista kokonaan.
John Jacob Astor IV

| John Jacob Astor IV |
| --- | --- |
 John Jacob Astor IV ja Madeleine Astor.
Henkilötiedot
Syntynyt: 13. heinäkuuta 1864 Rhinebeck, New York
Kuollut: 15. huhtikuuta 1912 (47 vuotta) RMS Titanic
Ammatti:  liikemies
Vanhemmat:  William Backhouse Astor, Jr. Caroline Webster Schermerhorn Astor
Puoliso:  Madeleine Astor
Lapset:  Vincent Astor Ava Alice Muriel Astor John Jacob Astor VI
Muut tiedot
Lempinimet:  Jack Ass
 Nimikirjoitus
John Jacob Astor IV (13. heinäkuuta 1864 – 15. huhtikuuta 1912) oli yhdysvaltalainen liikemies, joka kuoli RMS Titanicilla. Hän oli vanhaa amerikkalaista Astorin suurliikemiessukua. Suvun rahallinen menestys alkoi 1700-luvun lopulla, kun John Jacob Astor I rikastui huomattavasti tontti- ja turkiskaupoilla. John Jacob Astor I testamenttasi muun muassa 400 000 dollaria Astor-kirjaston perustamiseen, joka on nyt osana New Yorkin kaupunginkirjastoa. John Jacob Astor IV oli kaksi kertaa naimisissa. Ava Lowle Willingin kanssa solmitusta avioliitosta hänellä oli poika Vincent ja tytär Ava. Vuonna 1912 hän meni 47-vuotiaana toisen kerran naimisiin vasta 19-vuotiaan Madeleine Forcen kanssa. Astorin omaisuus oli hänen kuollessaan noin 87 miljoonaa dollaria (nykyrahassa jopa 2,2 miljardia dollaria).
Astor ja hänen vaimonsa lähtivät häämatkalleen RMS Titanicille. Koska Madeleine oli viidennellä kuulla raskaana, Astor kysyi Titanicin upotessa perämies Lightollerilta, saisiko hän myös nousta pelastusveneeseen, mutta vastaus kuului: ”Ei, sir. Vain naisia ja lapsia.” Astor alistui kohtaloonsa ja auttoi muiden herrasmiesten tavoin (Benjamin Guggenheim, Isidor Straus, George Widener, Arthur Larned Ryerson, Howard Brown Case, Washington Augustus Roebling II, Thornton Davidson) naisia veneisiin ja jäi itse syrjään. Hänet nähtiin viimeksi aluksen kannella.
John Jacob Astorin ruumis löydettiin merestä 22. huhtikuuta 1912 pahoin ruhjoutuneena. Hänen uskotaan jääneen Titanicin kaatuneen savupiipun tai hiilikattilan alle. Astorin ruumis ei ollut kuitenkaan murskaantunut, vaan hänen kasvonsa olivat turvonneet ja leuka vammautunut.
Vuonna 1997 valmistuneessa, James Cameronin ohjaamassa elokuvassa Titanic John Jacob Astoria näytteli Eric Braeden, mutta elokuvassa Astor hukkuu laivan mukana, kun 1. luokan pääportaikon lasikupoli särkyy aluksen upotessa.
Aiheesta muualla

Kuvia tai muita tiedostoja aiheesta John Jacob Astor IV Wikimedia Commonsissa
Johanneshov

Globen
Johanneshov on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella, ja kuuluu Enskede-Årsta-Vantörin kaupunginosa-alueeseen. Sitä rajaavat Södra Hammarbyhamnenin, Hammarbyhöjdenin, Gamla Enskeden ja Årstan kaupunginosat. Vuonna 2004 Johanneshovissa asui 5 621 ihmistä, ja maa-alaltaan se on 1,30 neliökilometrin suuruinen.
Johanneshovin kaupunginosa tunnetaan varsinkin kolmesta areenastaan: Siellä sijaitsee maailman suurimpiin pallomaisiin rakennuksiin kuuluva Globen, katettava monitoimiareena Tele2 Arena (Stockholmsarenan), sekä jääkiekkoareena Hovet.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Jari Vesa

Jari Vesa (14. tammikuuta 1961 Rovaniemi – 26. marraskuuta 2020 Tornio) oli suomalainen radiotoimittaja ja viihdetaiteilija, joka työskenteli Yle Radio Suomen maakuntaradiossa Yle Kemissä.
Vesa kuului Jope Ruonansuun ja Tommi Reposen muodostamaan Elvis-osasto-viihderyhmään, jossa hän esitti muun muassa Oula Mälkättäjä -nimistä lappalaismiestä. Vuonna 1992 ryhmä julkaisi albumit Elvis-osasto ja Täällä Washington. Lisäksi Vesa näytteli Yleisradion 1990-luvulla esitetyn KesäQ-ohjelman Riehuvaa reportteria Kärkkäriä. Tuossa yhteydessä Kärkkäri oli sukunimeen liittyvä väännös Kärkkäisestä.
Vuosina 2002–2018 hän teki Reposen kanssa Anonyymit kotikiusatut -nimistä huumoriohjelmaa Yle Radio Suomelle. Viikoittain vaihtuvissa radio-ohjelman aiheissa kaverukset Pauli ja Veijo kertasivat tuoreita ajankohtaistapahtumia kahden miehen pienoismuotoisen vertaistukiryhmän kautta. Ohjelman roolihahmoilla oli kummallakin Martta-niminen vaimo asuinkumppaninaan, joka oli niin sanottu dominoiva kotikiusaaja. Vesa esiintyi myös erilaisissa tapahtumissa kuten Ranuan Hillamarkkinoilla. Hän oli myös vuorotteva juontaja lauantain Entisten Nuorten Sävellahjassa.
Vesa myös näytteli ja oli mukana TV-ohjelmassa Lauantaivekkari ja toimi myös radio-ohjelmien tuottajana.
Hän kuoli 59-vuotiaana.
Aiheesta muualla

Jari Vesa muistoissamme – Näin edesmennyttä radioääntä muisteltiin Yle Lapin lähetyksessä Yle Areena
Birger Åkerman

| Birger Alarik Åkerman |
| --- | --- |

Henkilötiedot
Syntynyt: 21. syyskuuta 1870 Porvoo
Kuollut: 8. toukokuuta 1945 (74 vuotta) Helsinki
Sotilashenkilö
Palvelusmaa(t):   Suomi
Komentajuudet:  1. divisioona
Taistelut ja sodat:  ensimmäinen maailmansota
Sotilasarvo:  kenraaliluutnantti
Joukko-osasto:  Haminan kadettikoulu Uudenmaan tarkk'ampujapataljoona
Birger Alarik Åkerman  (21. syyskuuta 1870 – 8. toukokuuta 1945) oli suomalainen korkeimman oikeuden sotilasjäsen ja kenraaliluutnantti, joka osallistui aluejärjestelmän luomiseen vapaussodan jälkeen.
Åkerman syntyi Porvoossa ja hänen vanhempansa olivat kapteeni Henrik Kristian Åkerman ja Johanna Alina (o.s. Othman). Hän avioitui Sally Emilia Björkin kanssa. Perheen poika, reservin luutnantti Carl-Henrik Åkerman (s. 1909), kaatui talvisodassa maaliskuussa 1940 Tervajoella.
Hän suoritti Haminan kadettikoulun, josta valmistuttuaan hänet määrättiin 19. elokuuta 1893 aliluutnanttina 1. Uudenmaan Suomen tarkk'ampujapataljoonaan, mistä hänet komennettiin 1899−1902 Kadettikouluun komppaniaupseeriksi. Hän yleni alikapteeniksi asti ennen joukko-osaston lakkauttamista 1902, jonka seurauksena hänet asetettiin 3. toukokuuta lakkautuspalkalle. Hän oli yksityisten palveluksessa ennen kuin hänet nimitettiin 2. kesäkuuta 1906 Hangon poliisimestariksi. Hän erosi poliisimestarintehtävästä 1. maaliskuuta 1912, jonka jälkeen hän oli useiden yksityisten yritysten palveluksessa toimien samalla Hangon kaupungin luottamustehtävissä kuten kansakoulun johtokunnan puheenjohtajana ja valtuuston jäsenenä. Ensimmäisen maailmansodan puhjetessa hänet kutsuttiin palvelukseen ja hän osallistui 481. jalkaväkirykmentin komentajana sotatoimiin Riian ja Väinälinnan rintamalla. Sodan aikana hän yleni everstiksi.
Hän palasi Suomeen Hangon valtauksen jälkeen 3. huhtikuuta 1918, jolloin hänet määrättiin Etappipataljoona 2:n komentajaksi sekä Hangon ja sen ympäristön varuskunnanpäälliköksi. Hänet siirrettiin 1. toukokuuta Tammisaaren rykmentin komentajaksi, kunnes hän perusti saamansa määräyksen mukaisesti 8. kesäkuuta 1918 alkaen 1. divisioonan ja toimien sen komentajana. Hänet ylennettiin 16. toukokuuta 1929 kenraaliluutnantiksi ja hän erosi 31. heinäkuuta puolustusvoimista saavutettuaan eläkeiän.
Ylennykset

aliluutnantti 1893
luutnantti 1893
alikapteeni 1900
kapteeni 1907
everstiluutnantti 1910
eversti 1916
kenraalimajuri 21. marraskuuta 1918
kenraaliluutnantti 16. toukokuuta 1929
Kirjallinen tuotanto

Bouppteckningar i Gamlakarleby stad
Bouppteckningar i Borgå stad 1740-1800 (1934) Frenckell
Bouppteckningar i Helsingfors stad 1679-1808 (1937) Suomen sukututkimusseura
Jari Vikiö

Jari Vikiö on suomalainen asianajaja ja Borenius Asianajotoimisto Oy:n senior partner. Hän on osallistunut lukuisiin kotimaisiin ja rajat ylittäviin yrityskauppoihin sekä toimii neuvonantajana pääomasijoitukseen ja yrityskauppoihin liittyvissä kysymyksissä. Lisäksi hänellä on lukuisia hallitusjäsenyyksiä erilaisissa portfolioyhtiöissä.
Julkaisut

Salonen, Mika – Vikiö, Jari: Polkumyynti ja EU.  Asianajotoimisto Borenius & Kemppinen Oy, 1995.
Birgit Brüel

| Birgit Brüel |
| --- | --- |
 Birgit Brüel Eurovision laulukilpailussa 1965
Henkilötiedot
Syntynyt: 6. lokakuuta 1927 Kööpenhamina, Tanska
Kuollut: 23. helmikuuta 1996 (68 vuotta) Gentofte, Tanska
Ammatti:  laulaja, näyttelijä
Muusikko
Tyylilajit:  jazz, pop
  [ Muokkaa Wikidatassa ] [ ohje ]  
Birgit Thora Marie-Louise Brüel (o.s. Thielemann, 6. lokakuuta 1927 – 23. helmikuuta 1996) oli tanskalainen laulaja ja näyttelijä. Brüel aloitti uransa 1950 Max Brüelin kvartetissa. Samaan aikaan Brüel kävi Tanskan kuninkaallista teatterikoulua.
1950-luvulla Brüel tuli tunnetuksi teatteri- ja elokuvanäyttelijänä, ja vuosina 1961-1966 hän lauloi Tanskan radion jazzyhtyeessä. Brüel voitti Dansk Melodi Grand Prixin 1965 kappaleella For din skyld ja tuli näin valituksi Tanskan edustajaksi saman vuoden Eurovision laulukilpailuun. Kansainvälisessä Eurovision laulukilpailussa Brüel sijoittui seitsemänneksi 18 kilpailijan joukosta.
Yksityiselämä

Brüel meni 1951 naimisiin Max Brüelin kanssa ja heille syntyi kaksoset. He erosivat 1962. Brüelillä oli myös yksi tytär aiemmasta avioliitosta.
DIskografia > Albumit

Dame I Danmark (1967)
Den Hemmelige Rude (1985)
Jari Vanttaja

| Jari Vanttaja> Henkilötiedot |
| --- | --- |
Koko nimi:  Jari Antero Vanttaja
Syntynyt: 15. elokuuta 1986 (ikä 38) Oulu, Suomi
Kansalaisuus:   Suomi
Koripalloilija
Pituus:  209 cm
Paino:  105 kg
Nyk. joukkue:   Oulun NMKY
Sarja:  I-divisioona A
Pelaajaura
Yliopistojoukkueet
2005–2007:   Baylorin yliopisto
Seurajoukkueet
2004–2005 2007–2008 2008–2010:   Espoon Honka  Team Componenta  Namika Lahti
Jari Antero Vanttaja (s. 15. elokuuta 1986 Oulu) on suomalainen koripalloilija, joka edustaa kaudella 2014–15 Oulun NMKY:tä.
Ura

Vanttajan kasvattajaseura on Oulun NMKY, jonka juniorijoukkueissa hän pelasi aina vuoteen 2005 saakka. Suomen suurseuroista Vantaan Pussihukat ja Espoon Honka osoittivat kiinnostuksensa Vanttajaa kohtaan ja näistä kahdesta seurasta Vanttaja valitsi Hongan.
Ensimmäinen kausi SM-sarjassa ei kuitenkaan ollut paras mahdollinen, sillä hän kärsi jalkapöydän rasitusvammasta. Vanttaja siirtyi Suomesta Baylorin yliopistoon, jossa hän pelasi kahden kauden ajan. Vastuu ja peliaika olivat kuitenkin pieniä, joiden takia hän tuli takaisin Suomeen ja teki Team Componentan kanssa yhden vuoden sopimuksen. Yhden kauden jälkeen Karkkilassa Vanttaja siirtyi Namika Lahteen kahden vuoden sopimuksella. Lahden paidassa hän voitti Suomen mestaruuden kaudella 2008–09.
Jorge Ardila Serrano

Jorge Ardila Serrano (17. syyskuuta 1925 Zapatoca – 12. lokakuuta 2010) oli kolumbialainen roomalaiskatolinen piispa. Hänet vihittiin papiksi 17. lokakuuta 1948 ja nimitettiin Bogotán arkkihiippakunnan vihkipiispaksi sekä Tisedin titulaaripiispaksi 27. lokakuuta 1980. Piispaksi vihkiminen seurasi 30. marraskuuta. Pääkonsekraattorina toimi Aníbal Muñoz Duque, jota avustivat Angelo Acerbi ja Mario Revollo Bravo.
Ardila Serrano sai 21. toukokuuta 1988 nimityksen Girardotin piispaksi, jona hän toimi, kunnes jäi eläkkeelle 15. kesäkuuta 2001.
Jorge Bernal Vargas

Jorge Bernal Vargas
Jorge Bernal Vargas (28. helmikuuta 1929 – 11. heinäkuuta 2023) on meksikolainen roomalaiskatolinen piispa. Hänet vihittiin Kristuksen legioonan papiksi 15. syyskuuta 1957 ja nimitettiin Chetumalin prelaatiksi sekä Velefin titulaaripiispaksi 7. joulukuuta 1973. Piispaksi vihkiminen seurasi 19. maaliskuuta 1974. Pääkonsekraattorina toimi Mario Pio Gaspari, jota avustivat José de Jesús Garcia Ayala ja Luis Guízar y Barragán.
Bernal Vargas erosi titulaarihiippakunnan johdosta 15. helmikuuta 1978, mutta jatkoi toimintaansa prelaattina. Hänen aikanaan alueprelatuurin nimi vaihdettiin Cancún-Chetumaliksi. Hän jäi eläkkeelle 26. lokakuuta 2004.
Jorge Anibal Quintero Chacón

Jorge Anibal Quintero Chacón (s. 24. heinäkuuta 1956 Queniquea) on venezuelalainen roomalaiskatolinen piispa. Hänet vihittiin papiksi San Cristóbal de Venezuelan hiippakuntaan 27. kesäkuuta 1981 ja nimitettiin Margaritan hiippakunnan johtoon 19. joulukuuta 2008. Piispaksi vihkiminen seurasi 7. maaliskuuta 2009. Pääkonsekraattorina toimi Mario del Valle Moronta Rodríguez, jota avustivat Giacinto Berloco ja José Hernán Sánchez Porras. Quintero Chacón asetettiin virkaansa 14. maaliskuuta.